มีเลือดออกหลังมีเพศสัมพันธ์ ได้4-5วัน(อยู่ในช่วงประจำเดือนใกล้มา) แต่ยังไม่มีอาการเจ็บนมเหมือนปวดประจำเดือนตามปกติ แต่มีเลือดออกไม่มาก ตอนมีเพศสัมพันธ์ใส่ถุง เช็คถุงแล้วถุงไม่รั่ว มีโอกาสท้องไหม
สวัสดีค่ะ Sandการมีเลือดออกหลังมีเพศสัมพันธ์นั้น ไม่ได้บ่งบอกถึงการตั้งครรภ์โดยตรง ซึ่งเลือดออกผิดปกติดังกล่าวมาอาจเกิดจาก การติดเชื้อที่ช่องคลอดหรือปากมดลูก การมีเนื้องอกที่ปามดลูกหรือมดลูก การมีแผลจากการฉีกขาดของเยื่อบุอวัยวะเพศหรือช่องคลอด ฮอร์โมนจากรังไข่ไม่สมดุล ส่วนภาวะแทรกซ้อนของการตั้งครรภ์นั้นนึกถึงน้อย หากมีเพศสัมพันธ์ใส่ถุงยางอนามัยตลอด และเกิดค่อนข้างเร็วแค่ประมาณ 4-5 วันหลังมีเพศสัมพันธ์ หรืออาจเป็นเลือดของประจำเดือนที่มาตามรอบก็ได้เช่นกันสังเกตอาการ หากยังมีเลือดออกมากต่อเนื่อง เป็นลิ่มเลือด ปวดท้องน้อยเยอะ ควรไปพบสูตินรีแพทย์เพื่อตรวจเพิ่มเติมต่อไปเบื้องต้นงดการมีเพศสัมพันธ์ไปก่อน ไม่ซื้อยาปรับฮอร์โมนใดๆมาใช้เอง ทำความสะอาดอวัยวะเพศแค่ภายนอกเท่านั้น